Meža zīlītes

Meža zīlītes, meža zīlīšu ģints (Periparus) ir zīlīšu dzimtas (Paridae) ģints, kas apvieno 3 sugas.World Bird List: Waxwings and their allies, tits & penduline tits, 2018 Tās visas sastopamas Āzijā, bet meža zīlīte arī Eiropā un Ziemeļāfrikā. Turklāt meža zīlītei ir viens no visplašākajiem izplatības areāliem.Gosler, Andrew; Clement, Peter (2007). "Family Paridae (Tits and Chickadees)". In del Hoyo, Josep; Elliott, Andrew; Christie, David. Handbook of the Birds of the World. Volume 12: Picathartes to Tits and Chickadees. Barcelona: Lynx Edicions. pp. 662–709. .

Ģints zinātniskais nosaukums atvasināts no sengrieķu valodas un latviski nozīmē "pirmzīlīte" (peri — pirms, parus — zīlīte), uzsverot nosaukumā to, ka šī grupa ir senāka par zīlīšu ģinti (Parus).Jobling, James A (2010). The Helm Dictionary of Scientific Bird Names. London: Christopher Helm. p. 230. . Nesenā pagātnē šīs ģints sugas tika sistematizētas zīlīšu ģintī (Parus), tomēr pēdējo gadu DNS pētījumi ir ieviesuši izmaiņas zīlīšu dzimtas sistemātikā.del Hoyo, J., Elliot, A., & Christie D. (eds). (2007). Handbook of the Birds of the World. Volume 12: Picathartes to Tits and Chickadees. Lynx Edicions. 

 Latvijā 
Latvijā sastopama viena meža zīlīšu ģints suga — meža zīlīte (Periparus ater).Zīlīšu dzimta

 Kopīgās īpašības 
Meža zīlītes ir nelieli, kompakti putniņi ar smalku knābīti un nelielu cekuliņu pakausī. Visas trīs sugas ir apmēram vienādi lielas. Mazākā no tām ir meža zīlīte, kuras ķermeņa garums ir 10—12 cm, svars 7,2—12 g.Alive: Coal Tit (Periparus ater) Lielākā rudskausta zīlīte (Periparus rufonuchalis), kuras ķermeņa garums apmēram 13 cm, svars 11,4—14,7 g.Alive: Rufous-naped Tit (Periparus rufonuchalis) Kopumā visas sugas ir samērā tumšas: ar tumšām galvām un mugurām. Vistumšākā ir rudskausta zīlīte, kurai arī vēders ir tumšs. Visām meža zīlītēm ir balti vaigi un pakausī neliels, balts laukumiņš.

Mājo skujkoku mežos, galvenokārt egļu mežos. Barojas ar kukaiņiem, to kāpuriem, sēklām un ogām.Alive: Rufous-vented Tit (Periparus rubidiventris)

 Sistemātika 
 Meža zīlīšu ģints (Periparus)
Meža zīlīte (Periparus ater)
Rudskausta zīlīte (Periparus rufonuchalis)
Rūsdibena zīlīte (Periparus rubidiventris)

 Atsauces 

 Ārējās saites 
Putni dabā
iNaturalist: Genus Periparus
Xeno-Canto: Genus Periparus


Kategorija:Zīlīšu dzimta